Sfinţii cuvioşi Teodora din Alexandria și Eufrosin din Turcia 
(s.v. 11 septembrie / s.n. 24 septembrie) 


Theodora a fost din Alexandria, soţia a unui bărbat tânăr. La sfatul unei vrăjitoare, 
ea a comis adulter cu un alt bărbat şi a simţit imediat rana insuportabilă a re- 
muşcării. Atunci ea şi-a tăiat părul, s-a îmbrăcat în haine bărbăteşti şi s-a închino- 
viat în mânăstirea de bărbaţi Octodecatos, luându-și numele de Theodor. 


Materiale despre Sfânta cuvioasă Teodora din Alexandria: 


https://independent.academia.edu/emystea/Sf-cuv-Teodora-din-Alexandra- 


https://archive.org/details/ Osteaemy?query=Teodora+din+Alexandria 


https://www.slideshare.net/steaemy 1/search_my_uploads?type=&new=& 
Alexandria 

Sfântul Eufrosin a fost bărbat simplu, dar dumnezeiesc. EI a slujit ca bucătar într-o 
mânăstire din Amoreea, în veacul al nouălea. Într-o noapte, stareţul mânăstirii s-a 
văzut pe sine în Rai, iar acolo se afla şi Eufrosin bucătarul. Acesta a cules trei mere 
dintr-unul din pomii Raiului şi le-a dăruit stareţului. Când s-a trezit din vis, stareţul 
a văzut pe perna lui trei mere nemaipomenit de frumoase şi de parfumate. 


Materiale despre Sfântul cuvios Eufrosin: 


https://findependent.academia.edu/emystea/Sf-cuv-Eufrosin 
https://archive.org/details/ Osteaemy?query=Eufrosin 


https://www.slideshare.net/steaemy 1/search_my_uploads?type=&new=& 


3 5 e 


Canon de rugăciune către Sfânta cuvioasă Teodora din Alexandria ( 491) 


Troparul Sfintei cuvioase Teodora din Alexandria, glasul al 8-lea: Întru tine, 
maică, cu osârdie s-a mântuit cel după chip; că, luând crucea, ai urmat lui Hristos 
şi lucrând, ai învăţat să nu se uite la trup, căci este trecător; ci să poarte grijă de 
suflet, de lucrul cel nemuritor. Pentru aceasta şi cu îngerii împreună se bucură, 
cuvioasă maică Teodora, duhul tău. 


Cântarea 1 

Irmos: Deschide-voi gura mea şi se va umplea de Duhul şi cuvânt voi răspunde 
Impărătesei Maici şi mă voi arăta luminat prăznuind şi voi cânta minunile ei, bu- 
curându-mă. 

Stih: Sfântă cuvioasă Teodora, roagă-te lui Dumnezeu pentru noi. 

Umple gura mea de lauda Ta, Doamne, a celui ce Te măresc pe Tine cel mult mă- 
rit, ca să cinstesc ostenelile Sfintei Teodora, care a bineplăcut Ție prin strălucirea 
vieţii. 


Stih: Sfântă cuvioasă Teodora, roagă-te lui Dumnezeu pentru noi. 


Răsărit-a astăzi sfințită prăznuirea ta, mai luminată decât soarele, luminând sufle- 
tele celor din lume şi gonind întunericul demonilor, ceea ce eşti vrednică de 
minune. 


Stih: Sfântă cuvioasă Teodora, roagă-te lui Dumnezeu pentru noi. 

Strălucirea soarelui acestuia apunător, nu ţi-a vădit greşlile tale; iar Soarele cel Ne- 
apus te-a cunoscut, ca Unul ce toate le ştie şi a luminat ochii sufletului tău cu ra- 
zele pocăinţei, ceea ce eşti de Dumnezeu fericită. 

Stih: Preasfântă Născătoare de Dumnezeu, miluieşte-ne pe noi. 

Ca pe o cămară însufleţită, ca pe un locaş fără prihană, ca pe o uşă a cerului, ca pe 
o masă dumnezeiască şi ca pe un palat şi scaun al Stăpânului, cu laude să cinstim 


pe Maria cea prea curată. 


Cântarea a 3-a 


Irmos: Pe ai tăi cântăreţi Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească întăreşte-i şi întru dumne- 
zeiască mărirea ta, cununilor măririi învredniceşte-i. 


Stih: Sfântă cuvioasă Teodora, roagă-te lui Dumnezeu pentru noi. 


Îmbrăcându-te cu haină şi cu cuget bărbătesc, te-ai amestecat pe tine cu adunarea 
monahilor, luptându-te cu stăpânitorul lumii cel viclean. 


Stih: Sfântă cuvioasă Teodora, roagă-te lui Dumnezeu pentru noi. 

Cu bărbăţie ai întărit slăbiciunea femeiască, mutându-ţi numele şi schimbându-ţi 
chipul, te-ai arătat pe tine prin fapte dar cinstit şi iubit lui Dumnezeu, Sfântă cu- 
vioasă Teodora. 


Stih: Sfântă cuvioasă Teodora, roagă-te lui Dumnezeu pentru noi. 


Cu cuget smerit şi cu lăudată supunere, te-ai dat spre ascultarea slugilor lui 
Dumnezeu; pentru aceea, însuţi te-ai suit pe tine către înălțimea nepătimirii. 


Stih: Preasfântă Născătoare de Dumnezeu, miluieşte-ne pe noi. 
Mă tulbură viforul păcatelor şi valul cugetelor celor necuvioase; milostiveşte-te, 
Preacurată şi-mi întinde mână de ajutor ca o milostivă, pentru ca, mântuindu-mă, 


să te măresc. 


Cântarea a 4-a 


Irmos: Sfatul cel neurmat şi dumnezeiesc, al Întrupării Tale celei de sus, celei din 
Fecioară, proorocul Avacum avându-l în minte, a strigat: Slavă puterii Tale, Doa- 
mne. 


Stih: Sfântă cuvioasă Teodora, roagă-te lui Dumnezeu pentru noi. 
Nevoitu-te-ai slăvită prin posturi de multe zile, ca şi cum ai fi fost fără de trup, 
întărindu-ţi-se neputinţa cu voia lui Hristos cea Atotputernică, hrănindu-te cu dar 


dumnezeiesc. 


Stih: Sfântă cuvioasă Teodora, roagă-te lui Dumnezeu pentru noi. 


Dumnezeiască îmbrăcăminte poftind şi podoaba nestricăciunii dorind, ţi-ai îmbră- 
cat trupul tău cu haine simple de păr, fericită. 


Stih: Sfântă cuvioasă Teodora, roagă-te lui Dumnezeu pentru noi. 

Vezi smerirea şi necazul meu, ascultă-mi lacrimile şi tânguirea şi-mi uşurează 
lanţul păcatului cel greu, striga Sfânta Teodora către Insuşi cel ce poate să mântu- 
iască. 

Stih: Preasfântă Născătoare de Dumnezeu, miluieşte-ne pe noi. 

Prea minunată Maica lui Dumnezeu, străluceşte-mi mie raza pocăinţei, risipeşte-mi 
întunericul răutăţilor mele cele fără măsură, Fecioară; goneşte cugetele inimii mele 
cele viclene. 

Cântarea a 5-a 

Irmos: Spăimântatu-s-au toate de dumnezeiască mărirea ta; că tu Fecioară, neispi- 
tită de nuntă ai avut în pântece pe Dumnezeu cel peste toate şi ai născut pe Fiul cel 
fără de ani; cel ce dăruieşte pace tuturor, celor ce te laudă pe Tine. 

Stih: Sfântă cuvioasă Teodora, roagă-te lui Dumnezeu pentru noi. 
Spăimântatu-s-au cetele cele fără de trup, văzându-te pe tine cu trup de materie 
râvnind vieţiilor celor îngereşti şi biruind pe vrăjmaşul, care cu înşelăciune odi- 
nioară te-a vătămat, Sfântă Teodora. 

Stih: Sfântă cuvioasă Teodora, roagă-te lui Dumnezeu pentru noi. 

Sălbătăcirea fiarelor ţi-a supus ţie Dumnezeu, dându-ţi dar dese tămăduiri; aceasta 
o propovăduieşte cel ce prin mâna ta s-a tămăduit de sfărâmare şi de mâncarea 


fiarei celei sălbatice s-a mântuit, pururea fericită. 


Stih: Sfântă cuvioasă Teodora, roagă-te lui Dumnezeu pentru noi. 


Vrăjmaşul cel viclean multe feluri de supărări a pornit asupra ta, maică; dar cu 
sabia smereniei l-ai rănit pe el, cuvioasă, zdrobindu-i capul cel mult meşteşugăreţ, 
prea cuvioasă Teodora, de Dumnezeu insuflată. 


Stih: Sfântă Cuvioasă Teodora, roagă-te lui Dumnezeu pentru noi. 


Hrăneşti pruncul fără de împotrivire şi suferi năpăstuirea cea de ponos, mulţumind 
Stăpânitorului tuturor, Celui ce te-a întărit şi te-a prea mărit, Sfântă Teodora, prea 
lăudată. 

Stih: Preasfântă Născătoare de Dumnezeu, miluieşte-ne pe noi. 

Puterea şi întărirea inimii mele celei slabe, tu eşti, Fecioară neispitită de nuntă şi 
zid nesfărâmat, mântuindu-mă de relele cele din partea diavolului şi întorcând 
înapoi năvălirile şi taberele vrăjmaşului celui cumplit. 

Cântarea a 6-a 

Irmos: ÎInţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumnezeu, 
cel ce S-a născut dintr-însa. 

Stih: Sfântă cuvioasă Teodora, roagă-te lui Dumnezeu pentru noi. 

Vărsând izvor de lacrimi neîncetat, nu ai contenit suspinurile, ci cu răbdare ai sufe- 
rit ostenelile şi înstrăinarea vieţii pustniceşti cu mulțumire, ceea ce eşti de Dumne- 
zeu fericită. 


Stih: Sfântă cuvioasă Teodora, roagă-te lui Dumnezeu pentru noi. 


Având băutură din mare şi hrănindu-te cu ierburi sălbatice, sălăşluind cu fiarele, 
locuiai în pustie ca şi cum ai fi fost în cer, ceea ce eşti vrednică de minune. 


Stih: Sfântă cuvioasă Teodora, roagă-te lui Dumnezeu pentru noi. 


Suferit-ai arşiţa soarelui şi ai răbdat gerul nopţii, încălzindu-te de darul Dumne- 
zeiescului Duh. Pentru aceea, te desfătezi acum, întru fericirea cea de sus. 


Stih: Preasfântă Născătoare de Dumnezeu, miluieşte-ne pe noi. 


Pe năstrapa şi masa cea dumnezeiască, pe țarina cea nearată care a odrăslit Pâinea 
vieţii, pe muntele cel sfânt, pe Fecioara, Născătoarea de Dumnezeu, cu laude să o 
cinstim. 


Condac, glasul 1: 


Podobie: Ceata îngerească... 

Scăpând de noaptea patimilor, de Dumnezeu cugetătoare cuvioasă Teodora, ai 
năzuit cu gândul către Soarele cel Strălucit, omorându-ţi săltările trupului cu ne- 
voinţă. Pentru aceea, te-ai făcut pildă sihaştrilor cu viaţă şi îndreptare celor căzuţi; 
pentru aceea, te cinstim. 

Cântarea a 7-a 

Irmos: N-au slujit făpturii înţelepţii lui Dumnezeu, ci numai Făcătorului şi groaza 
focului bărbăteşte înfruntând-o, se bucurau, cântând: Prea lăudate Dumnezeul 
părinţilor noştri şi Doamne, bine eşti cuvântat. 

Stih: Sfântă cuvioasă Teodora, roagă-te lui Dumnezeu pentru noi. 

Cu bătăi cumplite te-a chinuit vrăjmaşul cel cu multă cruzime, având năluciri de 
mândrie, socotind că te va birui, dar i-ai surpat trufia lui cea deşartă, cântând: 
Domnul şi Dumnezeul părinților noştri, bine eşti cuvântat. 

Stih: Sfântă cuvioasă Teodora, roagă-te lui Dumnezeu pentru noi. 

Lacurile secate de tot le-ai umplut de ape, cu rugăciunile tale, mărită, făcând 
minunea de faţă şi mărind pe Dumnezeu, care te-a prea mărit pe tine; căruia stri- 
găm: Domnul şi Dumnezeul părinților noştri, bine eşti cuvântat. 


Stih: Sfântă cuvioasă Teodora, roagă-te lui Dumnezeu pentru noi. 


Aţâţările patimilor le-ai stins cu curgerile lacrimilor şi spinii vrăjmaşilor cu focul 
postirii i-ai ars, cântând: Domnul şi Dumnezeul părinţilor noştri, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Impărăteasă Fecioară, care ai născut pe Impăratul Hristos, milostiveşte-te şi mă 
miluieşte şi mă întăreşte întru credinţă pe mine, care sunt învăluit de patimi şi mă 
îndreptează către calea mântuirii, ceea ce eşti mântuirea credincioşilor. 


Cântarea a 8-a 


Irmos: Pe tinerii cei binecredincioşi în cuptor, naşterea Născătoarei de Dumnezeu 
i-a mântuit, atunci fund închipuită, iar acum plinită; pe toată lumea ridică să-Ţi 
cânte Ție: pe Domnul, lucrurile, lăudaţi-L şi-L prea înălțaţi întru toţi vecii. 


Stih: Sfântă cuvioasă Teodora, roagă-te lui Dumnezeu pentru noi. 


Povăţuitorul tău, Sfântă Teodora, având mintea strălucită prin curăţenie, a fost răpit 
la înălțime şi a privit bunătăţile ce ţi-a gătit ţie Hristos, Răsplătitorul ostenelilor. 


Stih: Sfântă cuvioasă Teodora, roagă-te lui Dumnezeu pentru noi. 


Cetele îngerilor şi ale mucenicilor şi ale cuvioşilor, mergând cu cântări înaintea 
sufletului tău, l-au adus la locaşurile cele cereşti, la odihna celor ce se veselesc 
acolo, unde este desfătarea celor ce strigă: pe tine Te prea înălțăm, Hristoase, în 
VECI. 


Stih: Sfântă cuvioasă Teodora, roagă-te lui Dumnezeu pentru noi. 

Adunându-se mulțime de sihaştri ca să îngrijească Dumnezeiescul tău trup, au 
văzut lucruri minunate; căci tu, fiind cu trupul femeie, ai binevoit a locui în mij- 
locul bărbaţilor, fiind acoperită de Mâna Celui Atotputernic, cugetătoare de Dum- 


nezeu, cuvioasă Teodora. 


Stih: Preasfântă Născătoare de Dumnezeu, miluieşte-ne pe noi. 


În urma ta au alergat femeile, simțind mirurile cele cu dulce miros, ale Unuia Năs- 
cut Fiului, cel ce a strălucit din pântecele tău, prea curată dumnezeiască Mireasă, 
Fecioară, ceea ce nu ştii de nuntă, ceea ce împreună cu tine împărăţesc cu adevărat 
lăudând pe Hristos în veci. 


Cântarea a 9-a 


Irmos: Tot neamul pământesc să salte cu duhul, fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu şi 
să strige: Bucură-te, prea fericită Născătoare de Dumnezeu, curată, pururea Fe- 
Cloară. 


Stih: Sfântă cuvioasă Teodora, roagă-te lui Dumnezeu pentru noi. 


Apus-ai ca o stea în lume, prea lăudată şi ai răsărit în viaţa cea mai presus de lume, 
lăsându-ne nouă ca o rază bunătăţile vieţii tale, spre luminarea inimilor tuturor 
celor ce cu credinţă săvârşesc sfântă pomenirea ta. 


Stih: Sfântă cuvioasă Teodora, roagă-te lui Dumnezeu pentru noi. 


Porţile cerurilor, deschizându-se, te-au primit pe tine, fericită şi în Biserica celor 
întâi născuţi s-a sălăşluit sfințitul tău suflet, iar acum te bucuri împreună cu cei 
aleşi, pururea pomenită, unde este glasul celor ce prăznuiesc de-a pururea şi 
Lumina cea neînserată. 


Stih: Sfântă cuvioasă Teodora, roagă-te lui Dumnezeu pentru noi. 


După cum ai nădăjduit, iată ai aflat răsplătirea ostenelilor tale, desfătarea cerurilor 
şi dorind după izvorul bunătăţilor, Hristos, Mirele cel prea cinstit, te îndulceşti de 
privirea Lui şi vezi cele ce văd îngerii, prea fericită Teodora. 


Stih: Preasfântă Născătoare de Dumnezeu, miluieşte-ne pe noi. 


Miluieşte-mă, prea curată, ceea ce ai născut pe Mântuitorul cel prea milostiv. Milo- 
stiveşte-te spre robul tău, îndreptează-mă către căile pocăinţei. Apără-mă de smin- 
telile vicleanului şi mă izbăveşte de pândirile lui, Născătoare de Dumnezeu, ceea 
ce eşti ajutătoare credincioşilor. 


Sedelna, glasul al 4-lea Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Cu sihăstrie ţi-ai luminat sfințita ta podoabă şi te-ai adus ca un prinos lui Dumne- 
zeu Celui ce S-a Întrupat, Sfântă Teodora de Dumnezeu insuflată şi luând de la 
Dânsul dar de tămăduiri, goneşti negura bolilor, fericită şi te rogi ca să ne mântuim 
toţi cei ce te lăudăm pe tine. 


Sedelna la Praznicul Naşterii Maicii Domnului,glasul al 4-lea Podobie: Degrab ne 
întâmpină pe noi mai înainte până ce nu ne robim când vrăjmaşii Te hulesc pe Tine 
şi ne îngrozesc pe noi, Hristoase, Dumnezeul nostru, pierde cu Crucea Ta pe cei ce 
se luptă cu noi, ca să cunoască cât poate credința dreptmăritorilor, pentru 
rugăciunile Născătoarei de Dumnezeu, Unule, lubitorule de oameni. 


luda măreşte-te şi David întăreşte-te, Adame înnoieşte-te şi Levi veseleşte-te, că 
din voi S-a născut mie Hristos, încordează-ţi canonul, scriitorule de cântări şi 
spune: cine este Fecioara care s-a născut? Este Maica lui Hristos Dumnezeu, hră- 
nitoarea vieţii noastre. 


11 Septembrie 
Egipt, sec. V 


Sfânta Teodora era bogată şi de neam ales. Ea s-a măritat cu un bărbat bun, cu 
purtare aleasă şi credincios, numit Pafnutie, cu care trăia la Alexandria. 


Însă diavolul, a cărui ură pentru neamul omenesc este nestinsă, nu a putut răbda să 
vadă fericirea Teodorei. Astfel, el a semănat într-un oarecare tânăr bogat pofta 
fierbinte faţă de ea. Spre a o câştiga pentru sine, tânărul s-a dus la o vrăjitoare şi a 
plătit-o să facă farmece Teodorei şi s-o înduplece să se dea lui. Acea părtaşă a 
satanei a aranjat să stea de vorbă cu Teodora, reuşind să o zăpăcească şi să-i 
slăbească hotărârea. 


Curând, tânăra Teodora căzu în păcatul preacurviei. Insă îndată după aceea, mu- 
strarea cugetului o străpunse ca o sabie. Şi cu cât şi aducea aminte de fericirea sa 
de mai înainte şi de curăţia vieţii sale, cugetul începea să o chinuiască şi mai tare. 


În durerea de moarte a vinovăţiei şi remuşcării sale, ea aleargă la o mânăstire spre a 
afla mila şi iertarea lui Dumnezeu, mărturisindu-se pe faţă tuturor celor de acolo. 
Însă pentru a nu fi descoperită de soţul ei, cu care nu putea să dea faţă, s-a îmbrăcat 
în haine bărbătești, schimbându-și numele în Teodor, şi s-a călugărit într-o 
mânăstire de bărbați. 


Pocăinţa sa era atât de sinceră şi nevoinţele atât de stăruitoare, încât Dumnezeu 
a aflat-o vrednică de a face minuni. 1 s-a dat putere asupra fiarelor sălbatice, iar 
odată a vindecat un om sfâşiat de un leu. În vreme de secetă, a făcut cu 
rugăciunile ei să se umple lacurile de lângă mânăstire. 


Între timp, soţul ei jelea pierderea soţiei. Nu putea îndura gândul că ea fugise cu un 
alt bărbat. Astfel că Dumnezeu, în nesfârşita Sa milosârdie, i-a descoperit că nu 
îl părăsise pentru un alt bărbat, ci intrase în viaţa monahală. Aceasta i-a liniştit 
cugetul şi inima, deşi tot îi mai ducea dorul. 


După o vreme, Teodora a fost învinovăţită de unii călugări pizmaşi că a lăsat însăr- 
cinată pe o oarecare femeie nemăritată. Aducându-şi aminte de păcatul ei, nu s-a 
împotrivit învinovăţirii, ci a primit cu smerenie şi în tăcere să fie scoasă afară din 
mânăstire. A luat tăcută copilul şi l-a crescut ea însăşi în pustia din apropiere. După 


şapte ani, timp în care a biruit multe ispite şi năluciri drăceşti, egumenul mânăstirii 
a primit-o înapoi. 


Adevărata ei identitate a fost descoperită numai la moarte, doi ani mai târziu, în 
anul 490. Toţi se minunau de bunătatea şi răbdarea acelui „călugăr”, care crescuse 
un copil din flori al cărui tată nu avea cum să fie. lar egumenul mânăstirii a avut 
parte de o vedenie în care Teodora era primită în ceruri cu măreție de către o ceată 
de îngeri. 


Când a murit, Dumnezeu a îndreptat în chip minunat paşii soțului către 
mânăstirea ei. El a luat parte la îngroparea sa şi apoi s-a mutat în chilia ei, spre 
a-i continua luptele duhovniceşti şi spre a fi împreună cu ea în duh. Când a 
murit, a fost îngropat împreună cu ea. Se spune că copilul pe care l-a crescut şi 
educat întru credinţă a ajuns egumenul mânăstirii. 


Din „Căsătoria , cale spre sfinţenie” 
Ed. Sophia 2001 


Acatistul Sfântului Eufrosin, bucătarul 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 


Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 
Cuvioase părinte Eufrosin, bucătarule prea ales al Domnului Hristos, tu, cel care 
de cereşti daruri te-ai învrednicit, primeşte de la noi cântarea aceasta de laudă şi de 


mulţumire: Bucură-te, Sfinte prea cuvioase părinte Eufrosin, mult nevoitorule! 


Icosul 1 

Din părinţi neînvăţaţi tu ai răsărit, însă pe cei de bun neam, în lucrarea celor bune 
cu mult i-ai întrecut. Pentru aceasta, şi noi nevrednicii îți aducem laudele acestea: 
Bucură-te, că din părinţi evlavioşi ai răsărit; 

Bucură-te, că ei pe calea cea dreaptă te-au povăţuit; 

Bucură-te, că odată cu vârsta, şi râvna îţi creştea; 

Bucură-te, că de la părinţii tăi, mult ai învăţat; 

Bucură-te, că Hristos, te-a ales Lui a-l sluji; 

Bucură-te, că ai vrut, să-L urmezi în ascultare; 

Bucură-te, că la toţi, pildă te-ai făcut; 

Bucură-te, şi dă-ne şi nouă, un strop din râvna ta; 

Bucură-te, Sfinte prea cuvioase părinte Eufrosin, mult nevoitorule! 


Condacul 2 
Cuvioase părinte Eufrosin, bucătarule cel cuvios al Domnului Hristos, tu care de 
cereşti daruri te-ai învrednicit, primeşte de la noi cântarea: Aliluia! 


Icosul 2 


Sfinte părinte Eufrosin, tu, care bucătar ai fost rânduit cu ascultarea, mult ai trudit 
în bucătărie, gătind masă fraţilor, pentru care auzi de la noi acestea: 
Bucură-te, bucătar al lui Hristos; 

Bucură-te, părinte şi cuvios; 

Bucură-te, chip al ascultării,; 

Bucură-te, noian al răbdării; 

Bucură-te, pildă a credinţei; 

Bucură-te, izvor al umilinţei,; 

Bucură-te, chip de monah iscusit; 

Bucură-te, că pe mulţi ai miluit,; 

Bucură-te, Sfinte prea cuvioase părinte Eufrosin, mult nevoitorule! 


Condacul 3 

Tu, cuvioase părinte, ai slujit fraţilor, nu ca unor oameni, ci ca lui Dumnezeu În- 
suşi. Cu smerenie şi cu supunere, tu te-ai ostenit neîncetat, pentru care şi noi îţi 
grăim aşa: Aliluia! 


Icosul 3 

Ziua şi noaptea, trudind din greu în ascultarea ta, postul şi rugăciunea, în tot timpul 
şi locul te-au însoţit. De aceea, nici noi nu pregetăm a-ţi grăi acestea: Bucură-te, 
fântână, ce har izvorăşti; 

Bucură-te, că pe acesta, din destul tu îl reverşi; 

Bucură-te, că grea ţi-a fost ascultarea; 

Bucură-te, că mare ai avut răbdarea; 

Bucură-te, că şi plată ai primit pe măsură; 

Bucură-te, că Dumnezeu te-a întărit; 

Bucură-te, că Lui să-l slujeşti tu ţi-ai dorit; 

Bucură-te, că şi fraţilor, pildă te-ai făcut; 

Bucură-te, Sfinte prea cuvioase părinte Eufrosin, mult nevoitorule! 


Condacul 4 
Tu, prin fapta bună pildă la toţi te-ai făcut, căci nicicând, de la a truda grea în lături 
nu te-ai dat. De aceea, şi de la noi, primeşti acum imn de laudă: Aliluia! 


Icosul 4 

Cuvioase părinte Eufrosin, tu aprinzând întru tine focul cel duhovnicesc al 
dumnezeieştii dragoste, ai ars ca o făclie, pentru care, primeşti de la noi laudele 
acestea: 

Bucură-te, că ocări multe ai luat; 

Bucură-te, că defăimări şi necinste, asemeni ai răbdat; 


Bucură-te, că dragostea de Dumnezeu, te-a mistuit; 

Bucură-te, că aceasta, unui foc aprins s-a asemuit; 

Bucură-te, ca lui flacără tot mereu creştea; 

Bucură-te, că la cele cereşti mintea îți suia; 

Bucură-te, şi dă-ne şi nouă, o dragoste arzând; 

Bucură-te, că tuturor, pildă te-ai făcut; 

Bucură-te, Sfinte prea cuvioase părinte Eufrosin, mult nevoitorule! 


Condacul 5 
Fierbând bucatele fraţilor, ţie însuţi masă ţi-ai gătit în Cereasca Impărăţie, cu- 
vioase părinte Eufrosin. De aceea, primeşti de la noi cântarea: Aliluia! 


Icosul 5 

Prin viaţa ta cea îmbunătăţită, tu te-ai săturat dimpreună cu cei pentru care s-a zis: 
„Fericit cel ce va prânzi în împărăţia lui Dumnezeu”. De aceea, îţi aducem laudele 
acestea: 

Bucură-te, că tu, în taină ai slujit; 

Bucură-te, că la vedere osteneala ţi s-a răsplătit; 

Bucură-te, că cereştilor daruri te-ai învrednicit,; 

Bucură-te, că Dumnezeu te-a găsit vrednic în dumnezeiasca ascultare; 


Bucură-te, că nouă tuturor, pildă te-ai făcut; 

Bucură-te, că Dumnezeu ţi-a răsplătit, cu daruri din plin; 

Bucură-te, că din acestea, la toţi s-a împărţit; 

Bucură-te, că-n Rai, lăcaş ţi-a pregătit; 

Bucură-te, Sfinte prea cuvioase părinte Eufrosin, mult nevoitorule! 


Condacul 6 

Preotul care slujea în mânăstire cu tine şi care dorea să cunoască în ce chip este 
Raiul, Dumnezeu i-a descoperit taina aceasta prin tine, cuvioase părinte, pentru 
care, împreună cu el îţi grăim: Aliluia? 


Icosul 6 

Aşadar, i-a descoperit Dumnezeu vedenie, cuvioase părinte Eufrosin, pentru care, 
dimpreună cu el îţi grăim aşa: 

Bucură-te, că el, mult se ruga; 

Bucură-te, c-o tainică dorinţă avea; 

Bucură-te, ca să ştie cum este Raiul voia; 

Bucură-te, că prin tine, i-a fost descoperit; 

Bucură-te, că văzându-te acolo, era nedumerit; 

Bucură-te, că de o mare bucurie, el a fost cuprins; 


Bucură-te, că asemeni şi frica l-a pătruns; 
Bucură-te, că fumuseţi nespuse acolo a văzut; 
Bucură-te, Sfinte prea cuvioase părinte Eufrosin, mult nevoitorule! 


Condacul 7 

Desfătarea Raiului, Dumnezeu ţi-a dăruit pentru viaţa ta cea jertfelnică, şi pă- 
rintele tău, răspuns viu prin tine a primit, pentru care, şi noi, împreună cu el îţi 
strigăm: Aliluia! 


Icosul 7 

Întrebat fiind, apoi, şi dacă „stăpânire” ai peste vreuna din acele nespuse fru- 
museţi, tu i-ai spus: „Pe cât pot, pe atâta dau”. Pentru aceasta dimpreună cu el, şi 
Nol îţi grăim aşa: 

Bucură-te, că ceresc dar, tu ai aflat; 

Bucură-te, cel bogat cu adevărat; 

Bucură-te, că dar nepreţuit, tu ai dobândit; 

Bucură-te, că din el, cu toţii au primit; 

Bucură-te, că ei, mult se bucurau; 

Bucură-te, că pe Cel din cer, ei ÎL proslăveau; 

Bucură-te, tu, vasul prea ales; 


Bucură-te, că pe pământ fiind, spre Rai tu ai purces; 
Bucură-te, Sfinte prea cuvioase părinte Eufrosin, mult nevoitorule! 


Condacul 8 

ŞI i-a arătat preotul lui Eufrosin spre merele din pom, din care luând el trei i le-a 
pus în basma spunându-i: „Primeşte cele ce ai cerut şi te îndulceşte” Pentru acea- 
sta, şi noi alături de el îţi grăim: Aliluia! 


Icosul 8 

Preotul luând merele, cu frică şi multă bucurie s-a trezit din vedenie, crezând că a 
visat chiar in momentul când toaca bătea şi îi chema la slujba Utreniei. Pentru 
aceasta, noi îţi grăim acestea: 

Bucură-te, că preotul, mult se bucura; 

Bucură-te, c-a sa bucurie creştea; 

Bucură-te, că binecuvântare a cerut la tine; 

Bucură-te, că trei mere, tu i-ai oferit; 

Bucură-te, că lui Dumnezeu, el l-a mulţumit; 

Bucură-te, că cerescul dar, mult l-a bucurat; 

Bucură-te, că minuni multe, prin ele s-au făcut; 

Bucură-te, Sfinte prea cuvioase părinte Eufrosin, mult nevoitorule! 


Condacul 9 
Trezindu-se din somn, preotul se minuna încă de cele văzute, însă pe toate le lua 
drept un vis aievea. De aceea, şi noi, într-un cuget cu el, îţi grăim aşa: Aliluia! 


Icosul 9 

Răspândind merele dăruite de tine, cuvioase părinte, negrăită mireasmă, şi noi, 
împreună cu preotul, te lăudăm aşa: 

Bucură-te, că dar din cer, pe pământ ne-ai trimis; 

Bucură-te, c-a lor mireasmă, pe toţi 1-a uimit; 

Bucură-te, că şi o aleasă mireasmă răspândeau; 

Bucură-te, că din ele doar gustănd de bucurie s-au umplut; 

Bucură-tă, c-o putere tămăduitoare purtau; 

Bucură-te, că şi negrăit de frumoase erau; 

Bucură-te, că din ele, cu toţii au gustat; 

Bucură-te, că la cele cereşti mintea le era; 

Bucură-te, Sfinte prea cuvioase părinte Eufrosin, mult nevoitorule! 


Condacul 10 
Venind apoi la slujbă, în sobor el te-a aflat şi cu jurământ, pe tine, el a prins a te- 
ntreba, unde ai fost în noaptea dinainte, pentru care noi, îi cântăm: Aliluia! 


Icosul 10 

Aflând, că-ntr-adevăr, în Rai ai fost cu o noapte în urmă, pe Dumnezeu, cel ce dă 
un asemenea dar şi har aleşilor Săi, Îl prea mărea, iar noi, ţie îţi cântăm acestea: 
Bucură-te, părinte prea iubit; 

Bucură-te, că-n cer, sălaş tu ţi-ai gătit; 

Bucură-te, că din râvnă şi răbdare el a fost zidit; 

Bucură-te, c-acestea, mai tari s-au dovedit, ca piatra de granit; 

Bucură-te, că în trup fiind, la cer erai răpit; 

Bucură-te, că acolo, cu îngerii stăteai; 

Bucură-te, că lui Dumnezeu, cu ei Îi slujeai; 

Bucură-te, că şi imne de slavă, cu ei Îi înălțai; 

Bucură-te, Sfinte prea cuvioase părinte Eufrosin, mult nevoitorule! 


Condacul 11 
Cu jurământ înainte, fiind prins de preot, silit ai fost a-i spune adevărul tot, pentru 
care, împreună cu el, şi noi te lăudăm, cântându-ţi: Aliluia! 


Icosul 11 


Sfârşindu-se Utrenia şi adunându-i pe fraţi, preotul a prins a le spune despre ve- 
denia sa, povăţuindu-i la o vieţuire asemenea: 

Bucură-te, că fraţilor, pildă te-ai făcut; 

Bucură-te, cel lui Dumnezeu plăcut; 

Bucură-te, că cinste, nicicând nu ţi-ai dorit; 

Bucură-te, că pe aceasta, de prisos, tu ai socotit; 

Bucură-te, că de aceasta, mereu tu te-ai ferit; 

Bucură-te, că acesteia, i-ai preferat ocara; 

Bucură-te, cel grabnic în a-ţi împlini ascultarea; 

Bucură-te, că bine ţi-ai săvârşit alergarea; 

Bucură-te, Sfinte prea cuvioase părinte Eufrosin, mult nevoitorule! 


Condacul 12 

Temându-te tu, cuvioase părinte, de multa cinstire ce ţi-ar fi adus-o mai apoi fraţii, 
cei ce mai înainte te nesocoteau, te-ai tăinuit fugind de slava omenească, pentru 
care şi noi îţi cântăm: Aliluia! 


Icosul 12 

Fugind aşadar, de slava omenească, ai dobăndit-o din plin pe aceea cerească, unde 
acum te veseleşti cu toţi îngerii şi sfinţii. Pentru aceasta, şi noi îţi cântăm acestea: 
Bucură-te, cel ce de slava lumii ai fugit; 

Bucură-te, cel ce-n schimb ceresc locaş ai dobândit; 

Bucură-te, c-a sa frumuseţe este rară; 

Bucură-te, că nimic s-o egaleze pe pământ, nu a putut; 

Bucură-te, că aşa răsplăteşte Domnul pe aleşii Săi; 

Bucură-te, şi ajută-ne pe noi, într-ale noastre nevoi; 

Bucură-te, că pe nimeni, nu laşi neajutat; 

Bucură-te, şi dă-ne un strop din râvna ta; 

Bucură-te, Sfinte prea cuvioase părinte Eufrosin, mult nevoitorule! 


Condacul 13 (de 3 ori) 

O, cuvioase părinte Eufrosin, osârdnicule bucătar, cel ce din greu, în dogoarea 
focului te-ai nevoit, zi de zi, fraţilor masă gătind, primeşte şi de la noi nevrednicii 
cântarea: Aliluia! 


Se spune iarăşi: 
Icosul 1 


Din părinţi neînvăţaţi tu ai răsărit, însă pe cei de bun neam, în lucrarea celor bune 
cu mult i-ai întrecut. Pentru aceasta, şi noi nevrednicii îți aducem laudele acestea: 


Bucură-te, că din părinţi evlavioşi ai răsărit; 

Bucură-te, că ei pe calea cea dreaptă te-au povăţuit,; 

Bucură-te, că odată cu vârsta, şi râvna îţi creştea; 

Bucură-te, că de la părinţii tăi, mult ai învăţat; 

Bucură-te, că Hristos, te-a ales Lui a-l sluji; 

Bucură-te, că ai vrut, să-L urmezi în ascultare; 

Bucură-te, că la toţi, pildă te-ai făcut; 

Bucură-te, şi dă-ne şi nouă, un strop din râvna ta; 

Bucură-te, Sfinte prea cuvioase părinte Eufrosin, mult nevoitorule! 


Condacul 1 

Cuvioase părinte Eufrosin, bucătarule prea ales al Domnului Hristos, tu, cel care 
de cereşti daruri te-ai învrednicit, primeşte de la noi cântarea aceasta de laudă şi de 
mulţumire: Bucură-te, Sfinte prea cuvioase părinte Eufrosin, mult nevoitorule! 


Rugăciune 


O, cuvioase părinte Eufrosin, ajutătorul şi ocrotitorul bucătarilor de pretutindeni, tu 
cel care din greu ai trudit în greaua-ţi ascultare şi cereşti daruri ai dobândit de la 
Atotînduratul Dumnezeu, ajută-ne şi ne miluieşte şi pe noi, păcătoşii şi nepu- 
tincioşii tăi robi. 


Picură şi într-ale noastre inimi îngheţate, o picătură din dragostea ta cea jert- 
felnică, ca îngrădiţi fiind cu aceasta să putem birui toate ispitele, pe care ni le-ar 
aduce semenii ori întunecaţii diavoli. 


Nu ne lipsi pe noi smeriţii şi păcătoşii robii tăi, de puternicul tău ajutor, întru care 
cutezăm a nădăjdui şi ajută-ne în ispitele de zi cu zi; întăreşte-ne aşadar în credinţă, 
în dragoste şi în răbdare, pe care dobândindu-le, să-L slăvim alături de tine pe 
Atotmilostivul Dumnezeu, pe care Îl slăvesc şi Îl laudă toţi sfinţii şi toate Puterile 
Cereşti, acum şi pururea şi în vecii vecilor. Amin! 


Vasilios Kalliakmânis - Sfântul Eufrosin: simplul bucătar, ajuns în Rai 


Ă) 


Sfântul Eufrosin, frescă, Mănăstirea Decani, Serbia, sec. al XIV-lea 


Lipsa de simplitate, de sinceritate și de autenticitate în relaţiile interumane duce la 
ipocrizie socială, la falsă evlavie şi la comportament formal, creând în acelaşi timp 
reacții negative în generaţia tânără. 


Problema devine şi mai acută atunci când nu mai găsim simplitate nici măcar la 
aşa-zişii oameni duhovniceşti. 


„Atunci când oamenii duhovniceşti nu trăiesc a ci sunt bine înveșmântați, 


nu ajută tineretul”, spunea fericitul Și continuă el: „Când văd 


creștini bine îmbrăcaţi, oameni strânşi cu cravate, bine îngrijiţi, [tinerii] nu află 
la aceștia nici o deosebire faţă de oamenii lumești, şi se împotrivesc... Se mânie 
atunci când şi acești oameni duhovniceşti și preoții încearcă să-i țină cu mijloace 
lumești... Celălalt înţelege dacă te doare de el sau te prefaci. Un vagabond este 
mai bun decât un creștin prefăcut!” (Cu durere și cu dragoste pentru omul con- 
temporan, pp. 284-285) 


Pot părea exagerate cuvintele înţeleptului părinte, însă, în realitate, în Evanghelie 
este arătat limpede faptul că Hristos nu a dat importanţă înfățișării exterioare, nici 
religiozității formale a oamenilor, ci esenței inimii lor. Din inimă 1es „cugetele cele 
rele, desfrânările, hoţiile, uciderile, adulterul, lăcomiile, înşelăciunea, neruşinarea, 
ochiul pizmaş, hula, trufia, uşurătatea” (Marcu 7, 21-22). De aceea, Mântuitorul i-a 
pedepsit pe fățarnici, dar i-a iertat şi a mâncat împreună cu vameşii şi desfrânatele, 
îndemnându-i la simplitatea pruncilor pe cei care doresc să devină cetăţeni ai 
Împărăției Sale. 


În ziua de 11 septembrie, Biserica Ortodoxă îl prăznuieşte pe Sfântul Eufrosin, 
bucătarul. „Acesta s-a născut din părinţi ţărani simpli. A crescut fără de învățătură 
şi venind la mănăstire, s-a îmbrăcat în schima monahală, făcându-se pe sine slujitor 
monahilor. Şi fiindcă petrecea totdeauna la bucătărie, ca un om simplu, era 
defăimat de toţi”, scrie Sinaxarul. "Și suferea fericitul toate defămările cu bărbăţia 
inimii Şi cu liniştea gândului, fără a se tulbura cât de puţin. Şi măcar că era simplu 
la cuvânt, însă nu era prost, ci cu înţelegere, precum aceasta se va arăta mai curat 
din cele ce se vor spune de aici înainte. Că în mănăstirea aceea, unde se afla 
fericitul Eufrosin, era şi un preot, iubitor de Dumnezeu, care se ruga cu sârguință 
să-i arate Dumnezeu bunătăţile pe care le vor dobândi cei ce-L iubesc pe Dânsul”. 


Continuarea istorisirii din Sinaxar este cutremurătoare. Evlaviosul preot a avut o 
vedenie ca aceasta: 1 se părea că este în Rai, într-o grădină cu pomi fructiferi, cu 
flori înmiresmate şi ape cristaline, iar Eufrosin se desfăta de acele bunătăți 
negrăite. La întrebarea preotului cum de se afla acolo, acela a răspuns: „Eu sunt 
neştiutor de carte, dar de la voi ascult Apostolul care spune că cei care se nevoiesc 
vor vedea încă din această viaţă pământească frumusețea Raiului. Apoi, ca 
veghetor al acelei grădini, fericitul Eufrosin i-a dat trei mere preotului, pe care cu 
uimire le-a găsit acela în rasa sa, după ce s-a deşteptat şi şi-a venit în fire. 


Măsurile înalte ale vieţii duhovnicești a monahului Eufrosin, pe care toți îl 
dispreţuiau, au provocat admiraţia tuturor. Acela însă, evitând slava oamenilor, a 
părăsit în ascuns mănăstirea şi nu a mai fost văzut până la sfârşitul vieții. Cu 


siguranță că raiul inteligibil şi duhovnicesc şi l-a făcut lăcaș veşnic, de unde vede 
lumina Feţei lui Hristos. 


Informaţiile despre viața sa au fost păstrate ca mărturie a măreției simplităţii 
creștine şi a adeveririi cuvântul evanghelic, care spune: „Şi mulți dintâi vor fi pe 
urmă, şi cei de pe urmă vor fi întâi” (Matei 19,30). 


Sursa: Ziarul Maredovia, 8/9/2013 


Bucură-te, Sfântă cuvioasă Teodora! 


